Stil rustige verblyf. Baie skoon en netjies. Gasvrou is baie vriendelik en baie aangenaam. Haar kroeg is definitief 'n wenner vir gaste wat baie dors is. Kinders het die swembad geniet.
Die gastehuis is goed uitgelê en die kamers het almal lugversorgers in, wat 'n groot plus is in die karoo.
Baie dankie aan Michelle. Baie vriendelik ontvang en sy het ons alles in die kamers gewys hoe dit werk ens. Ons het heerlik snoesig geslaap en was goed uitgerus vir die rit verder. Ek glo dat ek ook 'n paar dae daar kan aanbly om die omgewing te verken. Volgende oggend het ons 'n baie lekker ontbyt gehad voordat ons vertrek het. Dankie Michelle, ons het dit baie waardeer.
Baie dankie aan die gasvrou vir die opgradering van ons kamer. Waardeer dit baie nadat ons so moeg gery was.
Baie mooi en netjies, maar duidelik gemaak kinders is nie welkom nie. Niks op webtuiste gesê van kinders nie.
Alhoewel Stoneridge nie uitkyk oor die Gariepdam nie, bied dit wel 'n mooi uitsig oor die Karoo. Die kamer is heerlik ruim en baie skoon. Kan dit beslis aanbeveel vir oornagplek.
Ons is vriendelik ontvang en het gerieflik gebly alhoewel ons vroeg aangekom het in die hoop dat ons 'n goeie uitsig oor die dam sou hê - die foto's wat ons gesien het, is ietwat misleidend in die opsig. Ruim kamer en badkamer goed toegerus, maar ons sou 'n queen-size bed verkies het, veral in so 'n ruim kamer.
Ek het groot waardering gehad vir ordentlike TV met DSTV. Die lugreëling het ook puik gewerk. Ek sal weer hier oornag.
Daar was 'n vuur so daar was rook oral en geen water of elektrisiteit nie, so ons het nie oorgeslaap nie, maar verder gery. Die gasvrou was nie baie vriendelik oor e-pos korrespondensie of toe ons daar was om in te klok nie. Verder word daar genoem op die webtuiste dat jy kan bespreek vir aandete, maar toe ek navraag doen, toe kry ek 'n onvriendelike e-pos dat sy nie meer aandete aanbied nie. Verder word babas nie toegelaat nie, dalk in die familiekamer, maar nie in die ander nie.
Ons het bespreek vir bed en ontbyt. Ons is onvriendelik ingelig dat ontbyt nie Ingesluit was nie. Teen R1300 vir 2 in 'n kamer wat skaars 'n bed kon pas is dit belaglik. Die eienaar was onvriendelik van aankoms tot vertrek.
Dis 'n baie mooi gastehuis. Ons was net geskok om R200 per uur te moet betaal vir vroeg inboek. Die ontbyt was wel baie lekker.
Was 'n baie rustige en ontspannende atmosfeer, eienaars het ons baie tuis laat voel en aandete was heerlik.
Wat 'n juweeltjie in die Vrystaat! Lekker om na 'n lang dag se reis daar te kom en die kamers is netjies en skoon en pragtig. Aandete is aangebied alhoewel ons nie daarvan gebruik gemaak het nie. Uitsig vanaf die kamers is pragtig en sal definitief weer van die gastehuis gebruik maak en aanbeveel vir enige iemand wat Kaap toe of Johannesburg toe reis.
Ons is baie vriendelik ontvang en die verblyf is baie gemaklik, skoon en ideaal vir ons 2 klein hondjies. Dit was 'n baie goeie ervaring en baie goeie keuse vir ons oorslaap op pad na Hermanus. Al teleurstelling was dat ons vooraf graag wou reël vir aandete soos in die advertensie en niemand het die foon in die week beantwoord nie. Verder het die eienaar ons nooit kom ontmoet nie. Aangesien ons al 06:00 vertrek het, het ons natuurlik ontbyt gemis.
Baie vriendelike en opregte diens. Alles is mooi netjies en skoon. Jammer daar was nie uitsig op die dam nie.
Stoneridge Guesthouse sit op 'n klipkoppie, ons kon nie die dam self sien nie maar die kamer was pragtig en die mense gaaf. Heerlike ontbyt gehad en is mal oor hulle eetkamer gedeelte.
Met ons aankoms was ons gasvry ontvangs. Ek sal meer verwag van die ontbyt in die oggend vir die prys. Ons het die Gariepdam besoek en die aand ook geëet. Die kos is smaakvol!
Netjiese gastehuis. Ideale oorslaapplek tussen Gauteng en die Kaap. Die gasvrou het uit haar pad gegaan om dit vir ons aangenaam te maak. Alles was piekfyn met 'n heerlike ontbyt.
Christine is 'n wonderlike gasvrou en gee werklik om vir haar gaste. Die kamer was uistekend en die fynere detail is indrukwekkend. Die aandete was voortreflik en dit sal beslis ons keuse vir oorslaap wees Kaap toe en terug.
Die aanwysings was akkuraat, die ontvangs gasvry, die kamer goed toegerus en netjies en die ontbyt smaaklik. Baie dankie aan Christine vir die professionele wyse waarop sy ons verblyf hanteer het, veral die braaitoerusting! Ons sien julle binnekort weer.
Uitstekende oornagverblyf tussen Kaapstad/Knysna en Pretoria. Baie rustige atmosfeer met pragtig uitsig oor die karoovlaktes. Netjiese kamer met lugreëling en veilige parkering wat ons baie waardeer het. Baie dankie vir julle gasvryheid. Ons waardeer dit opreg!
Al is ons gehelp met 'n foutiewe bespreking, is die kamer ongemaklik klein met te veel kussings waarvoor daar nie plek is om te stoor as jy moet slaap nie. Soveel so dat my eggenote se persoonlike baie ligte kussing van 40 jaar amper verlore geraak het en daar nie eens teruggekom is na ons toe oor navrae nie. Die TV is ingeprop bokant die kombuisgedeelte en jy moet dwars op die bed lê om TV te kyk. Daar is geen plek vir stoele om te sit nie, alles word op en oor die bed gedoen. Die talle klein luukshede maak geensins op vir die ongerief nie.
Na 'n goeie paar honderd kilos vanaf George het ons oor geslaap by Tygerberg. Wat 'n fantastiese plek, die verblyf en ete daardie aand was eenvoudig uitstaande. Ons sal beslis weer hier oorlaap.
Die akkommodasie is uitstaande, so ook die diens van die personeel. Die kos was smaaklik. Goeie waarde vir geld!
Die verblyf was puik en hul maak die lekkerste skaapkerrie ooit! Sal hul definitief vir enige iemand aanbeveel. Puik diens, dankie vir ons spesiale ete en die mooi tafel.
Ons het baie lekker by Stoneridge gebly. Die kamer was netjies en skoon. Ons het lekker uitgerus en die volgende dag die pad gevat. Sal dit vir enigeiemand aanbeveel; dis 'n lekker oornagbestemming vir dié wat Kaap toe ry.
Stoneridge vergelyk met die beste verblyf ter wêreld. Die en-suite kamers is lieflik gemeubileer, silwerskoon en al die ekstras laat mens soos 'n koning voel. Eienaars en personeel is baie vriendelik en uiters bekwaam. 'n Groot pluspunt is die restaurant waar mens 5-ster gehalte kos kan geniet. Voorwaar 'n plek wat ons herhaaldelik sal gebruik en aanbeveel by al ons familie en vriende.
Dit is 'n fantastiese oorslaap oppad Gauteng toe. Die kamer is regtig net soos op die foto, om nie eers van die heerlike aandete en ontbyt te praat nie. Die opregte vriendelikheid waarmee Leane ons ontvang en hanteer het, sal altyd by ons bly. Slaap gerus by Stoneridge oor. Dis aan te beveel.
Gerieflike kamers. Smaakvol gemeubileer. Aandete was nie beskikbaar tydens my oornagverblyf daar nie. Beperkte gratis WiFi teen so-so spoed. 'n Beter uitsig oor die dam sou selfs meer verkwikkend vir 'n moeë reisiger wees. Vriendelike en professionele diens.
Die akkommodasie is luuks en smaakvol, maar die kamer is 'n bietjie knap. Die etes was smaaklik en goed aangebied. Daar is 'n oulike eetlokaal met 'n aangename atmosfeer.
Die ontvangs was uitstekend. Jy voel sommer welkom. Die restaurant se atmosfeer en kos is van 'n hoë gehalte. Ek sal hierdie gastehuis vir almal aanbeveel.